TLI จับตากำไรปี 65 เฉียดหมื่นล้าน-ได้ประโยชน์ “บอนด์ยีล” ขาขึ้น แนะซื้อเป้า 21 บ.
TLI โบรกแนะซื้อเป้า 21 บาท จับตากำไรปี 65 เฉียดหมื่นล้าน-ปี 66 ทะลุหมื่นล้าน แถมได้ประโยชน์ “บอนด์ยีล” ขาขึ้น  พ่วงอานิสงส์ครม.ไฟเขียวค่าเหยียบแผ่นดินบางส่วนมาเป็นค่าประกันภัยและประกันชีวิตกับนักท่องเที่ยว
TLI โบรกแนะซื้อเป้า 21 บาท จับตากำไรปี 65 เฉียดหมื่นล้าน-ปี 66 ทะลุหมื่นล้าน แถมได้ประโยชน์ “บอนด์ยีล” ขาขึ้น  
15 ก.พ. 2566

บล.โนมูระ พัฒนสิน ระบุในบทวิเคราะห์วันนี้ (15 ก.พ.66) ว่า บริษัท ไทยประกันชีวิต จำกัด (มหาชน) หรือ TLI มีส่วนแบ่งการตลาดเป็นลำดับ 2 ของอุตสาหกรรมประกันชีวิตในไทย มีจุดเด่นด้านเครือข่ายตัวแทนที่แข็งแกร่ง มีผลิตภัณฑ์ที่หลากหลาย และ VONB margin มีแนวโน้มสูงขึ้นช่วยเพิ่มมูลค่า VONB, EV ในอนาคต
นอกจากนี้ ได้ประโยชน์จาก Bond yield ขาขึ้น ประกอบกับธุรกิจประกันชีวิตในไทยยังมีโอกาสเติบโตอีกมาก โดยประเมินกำไรปี 2565 ที่ 9.8 พันล้านบาท โต 17% เทียบช่วงเดียวกันของปีก่อน และกำไรปี 2566 ที่ 1.1 หมื่นล้านบาท โต 14% เทียบช่วงเดียวกันของปีก่อน
ด้านราคาหุ้นเป้าหมาย 21 บาท โดยวานนี้ bond yield สหรัฐปรับขึ้นเล็กน้อย หลังเงินเฟ้อชะลอตัวน้อยกว่าคาดเล็กน้อย และ ครม. อนุมัติค่าเหยียบแผ่นดินและจะนำเงินบางส่วนมาเป็นค่าประกันภัยและประกันชีวิตกับนักท่องเที่ยว